สงสัยว่ามีโอกาสตั้งครรไหมคะ หยุดยาคุมตั้งแต่ช่วงปลายเดือนมิถุนายนค่ะ (หมดแผงเลยไม่ได้กินต่อ) ประจำเดือนล่าสุด มาประมาณวันที่ 23-26 มิ.ย ปกติไม่ได้นับรอบเดือนค่ะ มีพสพ.ช่วงต้นเดือน ก.ค (ป้องกันด้วยถุงยางค่ะ) จนตอนนี้เมนก็ยังไม่มีเลยแอบกังวลว่าจะท้อง ตรวจครรภ์ไป วันที่ 24 และ 30 ก.ค ขึ้นขีดเดียวตลอดค่ะ หมดห่วงได้ยังคะหรือต้องรอดูไปก่อน ถ้าไม่ท้องควรเริ่มกินยาคุมต่อช่วงไหนคะ
สวัสดีค่ะ หลังการหยุดใช้ยาคุมกำเนิดแบบแผงนั้น ส่วนใหญ่มักจะกลับมามีการตกไข่และมีประจำเดือนได้ค่อนข้างเร็ว ประมาณ 1-6 เดือนในผู้ใช้ส่วนใหญ่ ดังนั้นจึงเป็นไปได้เช่นกันที่หลังหยุดใช้ยาไปประมาณ 1 เดือน อาจจะยังไม่มีประจำเดือนมาการมีเพศสัมพันธ์โดยใส่ถุงยางอนามัยป้องกันไว้นั้น ทำให้มีโอกาสตั้งครรภ์ได้น้อยมาก น้อยกว่า 2%ประจำเดือนที่มาช้าเกิน 35 วันจากรอบก่อน นอกจากการตั้งครรภ์อาจมีสาเหตุอื่นๆเช่น ถุงน้ำหลายใบในรังไข่ ฮอร์โมนรังไข่ไม่สมดุล พังผืดมดลูก ไทรอยด์ทำงานผิดปกติเป็นต้น หากตรวจให้ผลลบ ยังไม่สบายใจ สามารถไปยืนยันผลที่รพ.และตรวจหาสาเหตุอื่นๆเพิ่มเติมได้อีกครั้งค่ะ ถ้าอยากจะเริ่มกินยาคุมต่อ ควรตรวจให้แน่ใจก่อนว่าไม่ตั้งครรภ์ และสามารถเริ่มยาคุมช่วงเวลาใดก็ได้ แต่ถ้าไม่ได้เริ่มตอน 5 วันแรกของประจำเดือน ควรกินติดต่อกันให้ครบ 7 วันก่อนค่ะ